Ajourføring af referencebeløb gældende ved passage af de ydre grænser, jf. artikel 6, nr. 4), i Europa-Parlamentets og Rådets forordning (EU) 2016/399 om indførelse af en EU-kodeks for personers grænsepassage (Schengengrænsekodeks) (1)

(2021/C 102/05)

Offentliggørelsen af referencebeløb gældende ved passage af de ydre grænser, jf. artikel 6, nr. 4), i Europa-Parlamentets og Rådets forordning (EU) 2016/399 af 9. marts 2016 om indførelse af en EU-kodeks for personers grænsepassage (Schengengrænsekodeks) (2), er baseret på de oplysninger, medlemsstaterne indberetter til Kommissionen i overensstemmelse med artikel 39 i Schengengrænsekodeksen.

Ud over de oplysninger, der offentliggøres i Den Europæiske Unions Tidende, findes der på webstedet for Generaldirektoratet for Indre Anliggender oplysninger, der ajourføres hver måned.

DEN TJEKKISKE REPUBLIK

Ændrer de oplysninger, der er offentliggjort i EUT C 21 af 20.1.2018, s. 3.

De vejledende beløb, der er fastsat i § 13 i lov nr. 326/1999 Coll. om udlændinges ophold på Den Tjekkiske Republiks område, som ændret, i forbindelse med § 5 i lov nr. 110/2006 Coll. om leve- og eksistensminimum, som ændret. De afhænger af det aktuelle eksistensminimum og varierer i forhold til varigheden af det forventede kortvarige ophold på Den Tjekkiske Republiks område:

— For ophold på højst 30 dage — 0,5 gange eksistensminimummet (aktuelt beløb — december 2020 — 2 490 CZK) for hver dag under opholdet, dvs. 1 245 CZK pr. dag.

— For ophold på over 30 dage — 15 gange eksistensminimummet (aktuelt beløb — december 2020 — 2 490 CZK), dvs. 37 350 CZK. Dette beløb øges med det dobbelte af eksistensminimummet for hver hele måneds forventet ophold på området, dvs. plus 4 980 CZK for hver måned

— Tredjelandsstatsborgere under 18 år skal kunne dokumentere, at de råder over halvdelen af ovennævnte beløb.

Vurderingen af, om en tredjelandsstatsborger råder over tilstrækkelige subsistensmidler kan baseres på de kontanter, kreditkort eller rejsechecks, tredjelandsstatsborgeren er i besiddelse af, eller et dokument, der bekræfter betalingen af tjenester i forbindelse med opholdet på området, eller et dokument, der bekræfter, at disse tjenester vil være gratis. Erklæringer vedrørende sponsorering og garantierklæringer fra en vært (i form af en indbydelse, der er certificeret af tjekkisk politi — se bilag 33 i Schengenvejledningen) kan også udgøre dokumentation for tilstrækkelige subsistensmidler.

En tredjelandsstatsborger, der ønsker at studere på Den Tjekkiske Republiks område, kan som bevis for, at den pågældende råder over tilstrækkelige midler til dækning af opholdet, fremlægge et tilsagn fra en statslig myndighed eller en retlig enhed om, at denne vil dække den pågældendes ophold ved at tilvejebringe midler svarende til eksistensminimummet (aktuelt beløb — december 2020 — 2 490 CZK) for 1 måneds forventet ophold eller et dokument, hvori det bekræftes, at alle udgifter i forbindelse med vedkommendes studier og ophold vil blive dækket af den modtagende organisation (læreanstalt). Hvis det beløb, der nævnes i tilsagnet, ikke når op på dette beløb, er tredjelandsstatsborgeren forpligtet til at fremlægge et dokument, der beviser, at vedkommende er i besiddelse af midler svarende til forskellen mellem eksistensminimummet (aktuelt beløb — december 2020 — 2 490 CZK) og beløbet i tilsagnet for den periode, vedkommendes ophold forventes at vare, dog højst 6 gange eksistensminimummet (på nuværende tidspunkt 14 940 CZK). Dokumentet om midler til ophold kan erstattes af en afgørelse eller en aftale om tildeling af tilskud som krævet i medfør af en international traktat, som Den Tjekkiske Republik er bundet af.

SPANIEN

Ændrer de oplysninger, der er offentliggjort i EUT C 178 af 28.5.2020, s. 3.

Premierministerkontorets bekendtgørelse (PRE/1282/2007) af 10. maj 2007 om de finansielle midler, som udenlandske statsborgere skal råde over for at kunne rejse ind i Spanien, præciserer, hvor stort et beløb, tredjelandsstatsborgere skal bevise, at de råder over for at kunne indrejse i Spanien:

a) Under deres ophold i Spanien skal det dokumenterede daglige beløb udgøre mindst 10 % af den lovbestemte bruttomindsteløn multipliceret med antallet af planlagte dages ophold i Spanien og antallet af medrejsende personer, over for hvem ansøgeren har forsørgerpligt. I henhold til kongeligt dekret 231/2020 af 4. februar 2020 om den lovbestemte mindsteløn for 2020, hvis gyldighed er blevet forlænget for 2021 (3), beløber denne løn sig til 950 EUR, hvilket betyder, at der skal føres bevis for et beløb på 95 EUR pr. person pr. dag eller et tilsvarende beløb i udenlandsk valuta. Under alle omstændigheder skal dette beløb udgøre 90 % af den lovbestemte bruttomindsteløn, hvilket betyder, at der skal føres bevis for et minimum på 855 EUR eller et tilsvarende beløb i udenlandsk valuta pr. person, uanset opholdets varighed.

b) Med henblik på tilbagerejsen til oprindelseslandet eller transit til tredjelande kan udenlandske statsborgere være forpligtet til at fremvise en billet/billetter, der ikke kan overdrages, og som lyder på de rejsendes navn, med angivelse af det påtænkte transportmiddel.

SLOVENIEN

Ændrer de oplysninger, der er offentliggjort i EUT C 247 af 13.10.2006, s. 19.

I artikel 2 i gennemførelsesbestemmelserne til forordning (EF) om en fællesskabskodeks for personers grænsepassage (Schengengrænsekodeks) (Uradni List RS (UL RS; Sloveniens officielle tidende) nr. 29/07) er der fastsat bestemmelser om de subsistensmidler, som tredjelandsstatsborgere, der indrejser i Slovenien, skal råde over under deres ophold i Slovenien, indtil de vender tilbage til deres hjemland eller rejser til et tredjeland.

Som tilstrækkeligt bevis for de krævede subsistensmidler skal en tredjelandsstatsborger fremlægge det foreskrevne pengebeløb i kontanter eller rejsechecks, internationalt anerkendte debet- eller kreditkort, akkreditiver eller andre kontrollerede beviser for sådanne midler i Slovenien.

Hvis en tredjelandsstatsborger ikke er i besiddelse af et sikret subsistensmiddel (f.eks. en erklæring om underhold, et garantibrev eller betalt indkvartering som led i en turistordning), skal de dagligt fornødne subsistensmidler anvendes til at fastsætte størrelsen af de krævede subsistensmidler.

De dagligt fornødne subsistensmidler i Slovenien for enkeltpersoner er 70 EUR.

Det foreskrevne beløb for mindreårige ledsaget af deres forældre eller retlige repræsentanter udgør 50 % af det beløb, der er fastsat i foregående afsnit.

Fortegnelse over tidligere publikationer

EUT C 247 af 13.10.2006, s. 19.

EUT C 77 af 5.4.2007, s. 11.

EUT C 153 af 6.7.2007, s. 22.

EUT C 164 af 18.7.2007, s. 45.

EUT C 182 af 4.8.2007, s. 18.

EUT C 57 af 1.3.2008, s. 38.

EUT C 134 af 31.5.2008, s. 19.

EUT C 331 af 31.12.2008, s. 13.

EUT C 33 af 10.2.2009, s. 1.

EUT C 36 af 13.2.2009, s. 100.

EUT C 37 af 14.2.2009, s. 8.

EUT C 98 af 29.4.2009, s. 11

EUT C 35 af 12.2.2010, s. 7.

EUT C 304 af 10.11.2010, s. 5.

EUT C 24 af 26.1.2011, s. 6.

EUT C 157 af 27.5.2011, s. 8.

EUT C 203 af 9.7.2011, s. 16.

EUT C 11 af 13.1.2012, s. 13.

EUT C 72 af 10.3.2012, s. 44.

EUT C 199 af 7.7.2012, s. 8.

EUT C 298 af 4.10.2012, s. 3.

EUT C 56 af 26.2.2013, s. 13.

EUT C 98 af 5.4.2013, s. 3.

EUT C 269 af 18.9.2013, s. 2.

EUT C 57 af 28.2.2014, s. 2.

EUT C 152 af 20.5.2014, s. 25.

EUT C 224 af 15.7.2014, s. 31.

EUT C 434 af 4.12.2014, s. 3.

EUT C 447 af 13.12.2014, s. 32.

EUT C 38 af 4.2.2015, s. 20.

EUT C 96 af 11.3.2016, s. 7.

EUT C 146 af 26.4.2016, s. 12.

EUT C 248 af 8.7.2016, s. 12.

EUT C 111 af 8.4.2017, s. 11.

EUT C 21 af 20.1.2018, s. 3.

EUT C 93 af 12.3.2018, s. 4.

EUT C 153 af 2.5.2018, s. 8.

EUT C 186 af 31.5.2018, s. 10.

EUT C 264 af 26.7.2018, s. 6.

EUT C 366 af 10.10.2018, s. 12.

EUT C 459 af 20.12.2018, s. 38.

EUT C 140 af 16.4.2019, s. 7.

EUT C 178 af 28.5.2020, s. 3.

(1) Se fortegnelsen over tidligere offentliggørelser af oplysninger sidst i denne opdatering.

(2) EUT L 77 af 23.3.2016, s. 1.

(3) Tillægsbestemmelse nr. 6 i kongeligt lovdekret 38/2020 af 29. december 2020.